b"\n_START_ARTICLE_\nJournal of Irreproducible Results\n_START_PARAGRAPH_\nJournal of Irreproducible Results ('Nepakartojam\xc5\xb3 rezultat\xc5\xb3 \xc5\xbeurnalas'), JIR \xe2\x80\x93 mokslinio humoro \xc5\xbeurnalas JIR buvo \xc4\xafkurtas 1955 m. Izraelyje, jo \xc4\xafk\xc5\xabr\xc4\x97jai buvo virusologas Aleksandras Konas (Alexander Kohn) ir fizikas Haris Lipkinas (Harry J. Lipkin), nor\xc4\x97j\xc4\x99 \xc4\xafkurti humoro \xc5\xbeurnalo mokslininkams apie moksl\xc4\x85. \xc5\xbdurnale spausdinamas unikalus pok\xc5\xa1t\xc5\xb3, satyros apie mokslo gyvenim\xc4\x85, karikat\xc5\xabr\xc5\xb3 apie moksl\xc4\x85 ir diskusij\xc5\xb3 apie juokingus, bet realius tyrimus mi\xc5\xa1inys. \xc5\xbdurnalas pakeit\xc4\x97 kelis leid\xc4\x97jus. Nuo 2004 m. \xc5\xbeurnalo redaktorius yra astronomas Normanas Sperlingas (Norman Sperling) .\n_START_SECTION_\nIstorija\n_START_PARAGRAPH_\n1964-1989 m. leid\xc4\x97jas buvo medikas tyr\xc4\x97jas D\xc5\xbeord\xc5\xbeas \xc5\xa0eras (George H. Scherr). Po jo JIR leid\xc4\x97jas buvo kompanija Blackwell Scientific Publications. 1991-1994 m., kol JIR leido Blackwell, redaktorius buvo Markas Abrahamsas (Marc Abrahams), 1994 m. jis \xc4\x97m\xc4\x97 leisti konkuruojant\xc4\xaf \xc5\xbeurnal\xc4\x85 Annals of Improbable Research (AIR) ir suk\xc5\xabr\xc4\x97 Ig Nobel premij\xc4\x85._NEWLINE_1994 m. Blackwell gr\xc4\x85\xc5\xbeino JIR D\xc5\xbeord\xc5\xbeui \xc5\xa0erui, kuris buvo leid\xc4\x97jas ir redaktorius iki 2003 m. Vis\xc4\x85 t\xc4\x85 laik\xc4\x85 D\xc5\xbe. \xc5\xa0eras buvo i\xc5\xa1k\xc4\x97l\xc4\x99s kelias bylas prie\xc5\xa1 M. Abrahams\xc4\x85 ir AIR, net tada, kai JIR buvo leid\xc5\xbeiamas neperiodi\xc5\xa1kai._NEWLINE_JIR sulauk\xc4\x97 d\xc4\x97mesio i\xc5\xa1 JAV karin\xc4\x97s \xc5\xbevalgybos, kai vieno jo straipsnio kopija buvo aptikta Artimuosiuose Rytuose paliktame vieno teroristo bute. Straipsnis buvo labai nerealistinis, absurdi\xc5\xa1kas ai\xc5\xa1kinimas, kaip reikia pasigaminti branduolin\xc4\xaf u\xc5\xbetais\xc4\x85. Nei\xc5\xa1manantis Al-Qaeda narys j\xc4\xaf pasid\xc4\x97jo kaip verting\xc4\x85 informacij\xc4\x85. D\xc4\x97l to buvo prad\xc4\x97tas oficialus neilgai truk\xc4\x99s tyrimas."